ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-215596/30-2017

Обреновац, 26.06.2017.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 15.**

Пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

Молимо Наручиоца за додатне информације и појашњења у вези са набавком број ЈН 3000/0654/2016 (109/2016,1175/2016,1199/2016,2100/2016), по следећим питањима:

**ПИТАЊA :**

1. У Додатним информацијама или појашњењима бр. 105.Е.03.01-215596/28-2017 од 19.06.2017., у Одговору 2, наведено је, између осталог, следеће:

“Обзиром да сви произвођачи имају у својим каталозима наводе да производе и да могу испоручити лежајеве са повишеном прецизношћу, сматрамо да то свакако обезбеђује да постоји начело конкуренције, па се стога могу одбацити наводи да се ограничава конкуренција”.

као и:

“Стога понуђачи могу да понуде:

* производе са повишеном димензионом и геометријском прецизношћу,
* производе из ткз. Премијум, Хигх-перформанце или Еxтреме класе уколико одговарају конкурсној документацији и уколико каталогом, цртежом или **потврдом одговорног лица могу докажу да су понуђени производи у складу са захтевом**”.

Ниједног тренутка заинтересована лица нису оспоравала чињеницу да већина произвођача може да произведе захтевана добра са повишеном прецизношћу – СПОРНО је што лежајеви са повишено прецизношћу (димензионом или геометријском) у класи П6 НЕ СПАДАЈУ у СТАНДАРДНИ ПРОИЗВОДНИ ПРОГРАМ НИЈЕДНОГ произвођача (осим једног! – чак ни тај произвођач нема комплетан асортиман у повишеној класи П6). Ова чињеница (да су ови лежајеви НЕСТАНДАРДНИ код произвођача) за последицу има специјалну производњу по поруџбини, што подразумева знатно дуже рокове испоруке (од захтеваних 30 дана у предметној конкурсној документацији) и више цене лежајева са повишеном класом тачности П6.

НА ОВАЈ НАЧИН, захтев за повишеном класом тачности П6 ограничава конкуренцију, тако да лежајеви било ког произвођача, осим једног, не могу да се испоруче у захтеваном року од 30 дана, па понуђачи који нуде такве лежајеве не могу да испуне услов у погледу рока испоруке и самим тим су онемогућени да формирају прихватљиве понуде, супротно чл.61, чл. 10 и чл. 70 ЗЈН

Управо због чињенице да лежајеви повишене класе тачности П6 не спадају у стандардни производни програм (како је и декларисано у званичним каталозима свих произвођача, осим једног), такви лежајеви се, код свих произвођача (осим једног), означавају посебним додатним ознакама које се односе на П6. У случају да неко понуди лежајеве таквих произвођача, који у склопу ознаке немају део који се односи на П6, за њих, као доказ усаглашености са захтевом за повишеном класом толеранција, не може бити прихватљива само Потврда одговорног лица произвођача, како је наведено у поменутом појашњењу, уколико та потврда нема упориште у техничкој документацији или званичним публикацијама произвођача. Тиме би се понуђачи који нуде лежајеве произвођача који једини производи лежајеве са повишеном класом тачности у стандардном програму (и то је декларисао у свом званичном каталогу), па за њих нема посебне додатне ознаке, ставили у неједнак положај са осталима, који би потврдом били у могућности да “докажу” усаглашеност са техничким захтевима, без икакве провере у техничкој документацији произвођача, што је у супротности са чл. 9 ЗЈН.

Осим тога, Наручилац у горе поменутом појашњењу уводи потпуно непознате појмове, тј., називе класа лежајева, које не користи ниједан од познатих произвођача: *Premijum, High-performance или Extreme*, и за које не постоје дефинисане техничке карактеристике.

Сходно свему наведеном, молимо Наручиоца да јасно и прецизно одговори на следеће:

1. Да ли је прихватљиво да, за лежајеве за које је захтевана повишена класа тачности П6 (димензиона и/или геометријска) рок испоруке буде 120 дана?
2. Да ли је, у сучају да су понуђена добра, за која је то захтевано, без додатне ознаке која указује на повишену класу тачности П6, Потврда одговорног лица довољан доказ, сам по себи, да су понуђена добра са повишеном класом тачности П6 (како за димензије тако и за геометрију) или је неопходан доказ у виду званичне публикације произвођача (каталог, извод из каталога, …) у којој је произвођач декларисао да добра (која су истог типа као понуђена) производи стандардно у класи тачности П6 па као таква немају додатну ознаку у вези са тим?
3. Да ли је, у случају да су понуђена добра, за која је то захтевано, са додатном ознаком која указује на повишену класу тачности П6, Потврда одговорног лица довољан доказ, сам по себи, да су понуђена добра са повишеном класом тачности П6 (како за димензије тако и за геометрију) или је неопходан доказ у виду званичне публикације произвођача (каталог, извод из каталога, …) у којој је произвођач декларисао да добра (која су истог типа као понуђена) производи опционо у класи тачности П6, па као таква имају додатну ознаку у вези са тим, која мора бити назначена и описана у приложеном документу (доказу)?
4. Молимо Наручиоца да јасно и прецизно дефинише наведене појмове (класе лежајева) Premijum, High-performance или Extreme у погледу техничких карактеристика, с обзиром да је у поменутом појашњењу исте означио као прихватљиве уколико каталогом, цртежом или **потврдом одговорног лица могу докажу да су понуђени производи у складу са захтевом**. Упозоравамо наручиоца да је увођењем наведених класа лежајева извршио измену конкурсне документације у погледу техничке спецификације.

**ОДГОВОРИ:**Наручилац је у више наврата навео разлоге због чега се одлучио да на овакав начин дефинише техничке захтеве у КД. Такође је своје захтеве у погледу сужених толеранција дефинисао преко важећих међународних стандарда. У каталозима свих реномираних светских произвођача лежаја наведено је да они производе лежајеве које се траже конкурсном докуметацијом и нису наведена ограничења у погледу рока испоруке. Наручилац у својим одговорима више пута појаснио зашто не сматра да су прекршена начела конкурентности.

* 1. Због планираних капиталних ремоната на блоковима и израженог недостатка лежајева изазваног вишегодишњим несташицама истих услед нереализације јавних набавки, нисмо у могућности да уважимо захтев за повећање рока испорукe, те  остајемо при траженим роковима испоруке у целости**.**
  2. У Конкурсној документацији у тачки 3.3. Техничка документација која се доставља као саставни део понуде, а којом се доказује да понуђена добра испуњавају захтеване техничке карактеристике је наведено:

„Уз понуду обавезно приложити каталоге или изводе из каталога произвођача понуђених лежајева на српском или енглеском језику за све предметне лежајеве (у штампаном или електронском облику). Каталози морају да садрже све понуђене лежајеве

-За позиције које због своје специфичности (велике димензије, мале серије производње, производње по специјалној наруџби И слично) нису у стандардном каталогу произвођача, као доказ техничке усаглашености, доставиити технички цртеж оверен од стране прозвођача који садржи све релевантне информације као и каталог. Такав цртеж ће се сматрати изводом из каталога произвођача Наручилац задржава право провере аутентичности добијених извода из каталога код произвођача.

-Уколико у оргиналном каталогу нису дате карактеристике нити стандард понуђеног лежаја усаглашеност се доказује овереном и потписаном изјавом од стране одговорног менаџера за управљање квалитетом из фабрике која производи понуђена добра или овереном и потписаном изјавом од стране одговорног лица за квалитет без обзира на то где су та добра произведена- на којој локацији произвођача.

Наручилац задржава право провере аутентичности добијене изјаве код произвођача.“

Дакле, Наручилац је навео које доказе и у којим ситуацијам треба доставити уз понуду као и да Наручилац задржава право провере аутентичности добијене изјаве код произвођача.

Достављање изјаве није условљено околностима да да ли су добра са или без додатне ознаке.

Такође подсећамо да је и сам ЗЈН у члану 93. предвидео могућност да Наручилац може да захтева од понуђача додатна објашњења која ће му помоћи при прегледу, вредновању и упоређивању понуда, а може вршити и контролу (увид) код понуђача.

* 1. Одговор дат у 1.2
  2. Као што смо већ више пута поменули: *Premijum, High-performance ili Extreme* су термини којим поједини произвођачи комерцијално означавају своје производе са суженим толеранцијама. Они су поменути у склопу појашњења и наведени као пример да више произвођача у својој стандардној производњи има лежаје у суженим толеранцијама што доказује да је Наручилац обезбедио поштовање начела конкурентности.

Дакле наведеним појмовима Наручилац није увео нове класе лежајева нити мењао конкурсну документацију у погледу техничке спецификације.

У сваком случају сам назив понуђеног производе нема значај за прихватљивост понуде већ испуљеност свих захева наведених у конкурсној документацији.

Наручилац остаје при свим захтевима датим у конкурсној документацији.

КОМИСИЈА

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан